รัฐบาลไทย-ข่าวทำเนียบรัฐบาล-พล.อ.อนุพงษ์ สั่งการผู้ว่าฯ เตรียมรับมือภัยแล้ง ย้ำกำหนดแผนให้ประชาชนมีน้ำอุปโภค บริโภคให้เพียงพอ
วันเสาร์ที่ 29 มกราคม 2565
พล.อ.อนุพงษ์ สั่งการผู้ว่าฯ เตรียมรับมือภัยแล้ง ย้ํากําหนดแผนให้ประชาชนมีน้ําอุปโภค บริโภคให้เพียงพอ
พล.อ.อนุพงษ์ สั่งการผู้ว่าฯ เตรียมรับมือภัยแล้ง ย้ํากําหนดแผนให้ประชาชนมีน้ําอุปโภค บริโภคให้เพียงพอ
วันนี้ (29 ม.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการได้ติดตามสภาพอากาศร่วมกับกรมอุตุนิยมวิทยา คาดการณ์ว่าในช่วงระหว่างเดือนมกราคม - มีนาคม 2565 ปริมาณฝนรวมประเทศไทยจะต่ํากว่าค่าปกติและคาดว่าจะเข้าสู่ฤดูร้อน ตั้งแต่ประมาณกลางเดือนกุมภาพันธ์เป็นต้นไป ซึ่งจะส่งผลให้อุณหภูมิเริ่มสูงขึ้น และตั้งแต่เดือนมีนาคมจะมีอากาศร้อนอบอ้าวและแห้ง ความชื้นในอากาศมีน้อย และมีอากาศร้อนจัดเป็นบางวัน โดยเฉพาะบริเวณประเทศไทยตอนบน
พลเอก อนุพงษ์ เผ่าจินดา กล่าวว่า เพื่อเตรียมการป้องกันและแก้ไขปัญหาภัยแล้ง ปี 2565 เป็นไปอย่างมีประสิทธิภาพ และสอดคล้องกับมาตรการรองรับสถานการณ์ขาดแคลนน้ําฤดูแล้ง ปี 2564/65 ตามมติคณะรัฐมนตรี เมื่อวันที่ 11 ม.ค. 65 จึงได้สั่งการไปยังกองอํานวยการป้องกันและบรรเทาสาธารณภัยจังหวัด ทุกจังหวัด เฝ้าระวัง ติดตามข้อมูลสภาพอากาศ ปริมาณฝนที่ตก และปริมาณน้ําตามแหล่งน้ําต่าง ๆ อย่างต่อเนื่อง พร้อมทั้งวางแผนการบริหารจัดการน้ํา โดยใช้กลไกของคณะกรรมการ/คณะอนุกรรมการของจังหวัด กําหนดแนวทางการใช้น้ําในลักษณะต่าง ๆ ทั้งเพื่อการอุปโภคบริโภค การรักษาระบบนิเวศ การเกษตร และอุตสาหกรรม ตลอดถึงแนวทางการระบาย และกักเก็บน้ําไว้ใช้ประโยชน์ตามแหล่งน้ําขนาดต่าง ๆ ให้สอดคล้องกับสถานการณ์น้ําในพื้นที่ และให้ทบทวนและจัดทําแผนเผชิญเหตุภัยแล้งของจังหวัดให้สอดคล้องและเหมาะสมกับสถานการณ์ในพื้นที่
พลเอก อนุพงษ์ฯ กล่าวต่อว่า นอกจากนี้ ได้สั่งการให้สํารวจพื้นที่หมู่บ้าน/ชุมชนที่เคยเกิดปัญหาการขาดแคลนน้ําเพื่อการอุปโภคบริโภคเป็นประจํา รวมไปถึงพื้นที่อื่น ๆ ที่มีปริมาณฝนตกน้อยจนไม่สามารถเก็บกักน้ําได้ โดยประสานโครงการชลประทาน การประปาส่วนภูมิภาค และหน่วยงานที่เกี่ยวข้อง กําหนดแผนปฏิบัติการป้องกันและแก้ไขปัญหาดังกล่าวให้ชัดเจน เพื่อให้ประชาชนมีน้ําเพื่อการอุปโภคบริโภคเพียงพอตลอดช่วงฤดูแล้งนี้ และสําหรับการจัดสรรน้ําเพื่อการเกษตร ให้ดําเนินการตามแผนป้องกันและบรรเทาสาธารณภัยด้านการเกษตรในช่วงฤดูแล้ง ปี 2564/65 ของกระทรวงเกษตรและสหกรณ์ โดยกําหนดมาตรการรองรับในพื้นที่ที่มีความเสี่ยงสูง โดยเฉพาะพืชสวนที่เป็นไม้ยืนต้นและมีความสําคัญทางเศรษฐกิจ พร้อมประสานกรมฝนหลวงและการบินเกษตร จัดทําฝนหลวงในพื้นที่เกษตรและพื้นที่เสี่ยงขาดแคลนน้ําเพื่อกักเก็บน้ําในแหล่งน้ําต่าง ๆ เพิ่มเติมให้ได้มากที่สุด
“ได้กําชับให้ทุกจังหวัดเตรียมความพร้อมและบูรณาการกําลังเจ้าหน้าที่และเครื่องจักรกลสาธารณภัย ทั้งหน่วยงานฝ่ายพลเรือน หน่วยทหาร องค์กรปกครองส่วนท้องถิ่น ในการจัดชุดปฏิบัติการเคลื่อนที่เร็ว ให้ความช่วยเหลือประชาชนในพื้นที่เสี่ยงภัยแล้งได้ตลอด 24 ชั่วโมง และให้ฝ่ายปกครองร่วมกับฝ่ายทหาร ตํารวจ ในพื้นที่ สอดส่อง ทําความเข้าใจ และให้ความช่วยเหลือประชาชนที่ประสบปัญหาความเดือดร้อน โดยเฉพาะการขาดแคลนน้ําเพื่อการอุปโภคบริโภค และน้ําเพื่อการเกษตร ไม่ให้เกิดความขัดแย้งในการแย่งชิงน้ําขึ้น และเชิญชวนประชาชนจิตอาสาในพื้นที่ร่วมซ่อมสร้าง บํารุงรักษาแหล่งกักเก็บน้ําขนาดเล็ก เพื่อให้ชุมชนได้ใช้ประโยชน์อย่างมีประสิทธิภาพ นอกจากนี้ ให้สร้างการรับรู้ให้พี่น้องประชาชนภาคส่วนต่าง ๆ ได้เข้าใจถึงสถานการณ์น้ําในพื้นที่ และมาตรการบริหารจัดการน้ําของภาครัฐ และมีส่วนร่วมในการใช้น้ําอย่างประหยัด ทั้งนี้ หากได้รับความเดือดร้อนจากสถานการณ์ภัยแล้ง สามารถติดต่อขอรับความช่วยเหลือ สายด่วนนิรภัย โทร. 1784 ตลอด 24 ชั่งโมง”